KÖZSZOLGÁLTATÁSI SZERZŐDÉS 2. SZ. MÓDOSÍTÁSA

amely létrejött egyrészről

Budapest Főváros Önkormányzata (cím: 1052 Budapest, Városház u. 9-11. sz., törzskönyvi azonosító szám: 735638, adószám: 15735636-2-41, KSH statisztikai számjel: 15735636-8411-321-01, képviseli: Tarlós István főpolgármester) - a továbbiakban: Önkormányzat,

másrészről a

FŐKÉTÜSZ Fővárosi Kéményseprőipari Korlátolt Felelősségű Társaság (székhely: 1067 Budapest, Eötvös u. 21., cégjegyzékszám: 01-09-466332, adószám: 12109584-2-42, KSH statisztikai számjel: 12109584-8122-113-01, képviseli: Kovács Balázs ügyvezető igazgató) - a továbbiakban: Társaság,

- együttesen: Felek - között az alábbi feltételekkel:

1. **Előzmények:**

Felek 2014. április 1. napján közszolgáltatási szerződést kötöttek (a továbbiakban: Közszolgáltatási Szerződés), mely 2014. július 23. napján módosításra került.

A kéményseprő-ipari közszolgáltatásról szóló 2012. évi XC. törvény 2015. évtől új feladatok végrehajtását írja elő a Társaság részére, amely miatt több, mint 43%-al növekedett az elvégzendő feladatok mennyisége, míg ugyanez árbevétel tekintetében a sormunkánál csak 28,9% növekedésben, a megfelelőségi nyilatkozatok kiadását tekintve pedig a bevétel 66%-os csökkenésében mutatkozott meg. A megnövekedett feladatok elvégzését 2015-ben és 2016-ban már nem lehet a 2014. évi kompenzációs szintből finanszírozni, így a Társaság várhatóan a 2015. év tekintetében kismértékben alulfinanszírozott lesz.

Mivel a Fővárosi Önkormányzat 2016. évi költségvetése előreláthatóan 2016. márciusában lép hatályba, a FŐKÉTÜSZ Kft. esetében az átmeneti finanszírozás szabályait alkalmazva 2016. márciusában fizetésképtelenség állna elő.

Fentiek alapján Felek a Társaság likviditásának javítása érdekében a Közszolgáltatási Szerződést – egyéb rendelkezéseinek változatlanul hagyása mellett - az alábbiak szerint módosítják:

1. **A Közszolgáltatási Szerződés 7.7. pontja az alábbi bekezdéssel kiegészül:**

„A Közszolgáltató likviditását veszélyeztető mértékű alulkompenzáció esetén a Közszolgáltató jogosult évközi rendkívüli Díjkompenzáció (Kompenzáció) felülvizsgálatra, amely alapján kezdeményezheti a Közszolgáltatási Szerződés módosítását”

1. **A Közszolgáltatási Szerződés az alábbi 3./a melléklettel egészül ki:**

**3/a. melléklet**

**A kéményseprő-ipari közszolgáltatás likviditásának díjkompenzáció-előleggel történő biztosítása 2016. év első negyedévére**

„2016. február hónapjában jelen szerződés 7.7. pontja alapján, az Önkormányzat utólagos elszámolási kötelezettséggel egyszeri, 70.000.000 Ft, azaz hetvenmillió forint összegű díjkompenzáció-előleget nyújt a Társaság számára, amely összeg a 2016. évi költségvetésben elfogadott, Közszolgáltató számára nyújtandó éves támogatási összegbe beszámítandó.”

1. **Egyéb rendelkezések**
	1. Jelen szerződésmódosítás a Közszolgáltatási Szerződéssel együtt érvényes. A Közszolgáltatási Szerződés jelen módosítással nem érintett részei változatlanul hatályosak.
	2. Jelen szerződésmódosítás a mindkét fél általi aláírása napján lép hatályba.

Jelen szerződés nyolc, egymással mindenben megegyező, eredeti példányban készül, melyből aláírás után öt példány az Önkormányzatot, három példány a Társaságot illeti meg.

A Felek kijelentik, hogy a jelen szerződésmódosítást elolvasták, megértették, és, mint akaratukkal mindenben megegyezőt, jóváhagyólag cégszerűen aláírták.

Budapest, 2015. …………… ....

|  |  |  |
| --- | --- | --- |
| FŐKÉTÜSZ Kft. | Budapest Főváros Önkormányzata |  |
| Kovács Balázs | Tarlós István |  |
| Ügyvezető igazgató | Főpolgármester |  |
|  |  |  |

Láttam:

…………………………………………

Sárádi Kálmánné dr. főjegyző megbízásából

Bárdonné dr. Benda Mónika aljegyző

Dátum:

Pénzügyi ellenjegyzést végezte, dátum:

………………………………………….

Verő Tibor főosztályvezető, Pénzügyi Főosztály

*Jelen szerződést a Fővárosi Közgyűlés..../201…. …………… sz. számú határozatával elfogadta.*